OpenLLM-France/wikimedia huggingface dataset:
# KSS-III

El KSS-III (submarí coreà-III) o classe Dosan Ahn Changho és una sèrie de submarins d'atac dièsel-elèctrics que es construeixen actualment per a l'Armada de la República de Corea (ROKN), conjuntament per Hanwha Ocean i HD Hyundai Heavy Industries (HHI). El KSS-III és la fase final del programa Korean Attack Submarine, un programa en tres fases per construir 27 submarins d'atac per a la ROKN, entre 1994 i 2029.
La iniciativa KSS-III consisteix en el desenvolupament de nou submarins d'atac dièsel-elèctrics, capaços de disparar míssils balístics llançats per submarins (SLBM), que es construiran en tres lots, entre 2014 i 2029.
S'han llançat un total de tres submarins del primer lot de la sèrie, i el primer submarí, ROKS Dosan Ahn Changho, es va posar en servei el 13 d'agost de 2019.[2] El segon vaixell, ROKS Ahn Mu, es va posar en servei el 20 d'abril de 2023.

## Referències

* ↑ James O. Campbell, Jr. «Seoul’s Misguided Desire for a Nuclear submarine» (en anglès), 13-09-2020. [Consulta: 2 desembre 2023].
* ↑ «KSS-III (Jangbogo-III) Class Attack Submarines, South Korea», 21-01-2022.
* ↑ Gady, Franz-Stefan. «South Korea's First-of-Class KSS-III Attack Sub Begins Sea Trials», 18-06-2019. [Consulta: 24 novembre 2020].
* ↑ «KSS-III (Jangbogo–III-class) diesel-electric attack submarine».
# Repomucenus lunatus

Repomucenus lunatus és una espècie de peix de la família dels cal·lionímids i de l'ordre dels perciformes.

## Morfologia

* Els mascles poden assolir 15 cm de longitud total.

## Hàbitat

És un peix marí, de clima temperat i demersal.

## Distribució geogràfica

Es troba al Japó i la costa occidental de la Península de Corea.

## Observacions

És inofensiu per als humans.

## Referències

* ↑ Whitley G. P., 1931. New names for Australian fishes. Aust. Zool. v. 6 (pt 4). 310-334.
* ↑ BioLib (anglès)
* ↑ Temminck, C. J. & H. Schlegel. 1845. Pisces, Fauna Japonica Parts 7-9: 113-172, Pls. 1-143 + A.
* 1 2 3 4 FishBase (anglès)
* ↑ Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.
* ↑ Kim, I.S., Y. Choi, C.L. Lee, Y.J. Lee, B.J. Kim i J.H. Kim, 2005. Illustrated book of Korean fishes. Kyo-Hak Pub Co. Seül, Corea del Sud. 615p.
* ↑ Shao, K.-T., J.-P. Chen, P.-H. Kao i C.-Y. Wu, 1993. Fish fauna and their geographical distribution along the western coast of Taiwan. Acata Zoologica Taiwanica 4(2): 113-140.

## Bibliografia

* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Eschmeyer, William N.: Genera of Recent Fishes. California Academy of Sciences. San Francisco, Califòrnia, Estats Units. iii + 697. ISBN 0-940228-23-8. Any 1990.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fricke, R., 2001. Callionymidae. Dragonets. p. 3549-3571. A: K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma.
* Gonzales, B.J., S. Seki i N. Taniguchi, 1997. Genetic relationships among thirteen species of dragonets (Gobiesociformes: Callionymidae) inferred from allozyme markers. Bull. Mar. Sci. Fish., Kochi Univ. 17:97-107.
* Helfman, Gene S.; Collette, Bruce B.; Facey, Douglas E.; Bowen, Brian W. The diversity of fishes: Biology, Evolution, and Ecology (en anglès). Hoboken, NJ: John Wiley & Sons, 2009, p. 720. ISBN 978-14-0512-494-2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Guayama

Guayama és un municipi de Puerto Rico situat a la costa sud de l'illa, també conegut amb els noms de La ciudad del Guamaní i El pueblo de los brujos. Confina al nord amb Cayey; a l'est amb Patillas i Arroyo; al sud amb el mar Carib i a l'oest amb Salinas. Fou fundat el 29 de gener de 1736 pel governador espanyol Tomás Matías de Abadía.
El municipi està dividit en 10 barris: Guayama Pueblo, Algarrobo, Pozo Hondo, Caimital, Carite, Carmen, Guamaní, Jobos, Machete i Palmas.

## Referències

* ↑ Pueblos de Puerto Rico. La Biblioteca, Incorporated, 1988.
* ↑ «Guayama» (en castellà). Enciclopedia de Puerto Rico. Fundación Puertoriqueña de las Humanidades, Data incorrecta [Consulta: 16 juny 2015].
* ↑ «American FactFinder» (en anglès). Oficina del cens dels EUA. [Consulta: 16 juny 2015].

## Vegeu també

* Casa Cautiño

## Enllaços externs

* Directori de Municipis, Guayama Arxivat 2015-06-17 a Wayback Machine. a la web oficial de l'Estat Lliure associat de Puerto Rico (castellà)
# Kelsey Cambell

Kelsey Rene Cambell (Anchorage, Alaska, 5 de juny de 1985), és una lluitadora estatunidenca de lluita lliure. Va participar en els Jocs Olímpics de Londres 2012 aconseguint un 17è lloc en la categoria de 55 kg. Dues vegades va competir als Campionats Mundials, aconseguint la 5a posició el 2010. Va obtenir tres medalles als Campionats Panamericans, d'or en 2011 i 2016. Quatre vegades va representar al seu país en la Copa del Món, en 2011, 2012 i 2015 classificant-se en la 4a posició.

## Referències

* ↑ ««Biography and Olympic Results»». sports-reference.com. Arxivat de l'original el 2012-12-14. [Consulta: 28 febrer 2016].

## Enllaços externs

* Perfil en la página iat.uni-leipzig.de (anglès)
* Datos en la página teamusa.org (anglès)
# Doctrina Estrada

La Doctrina Estrada és el nom de la idea central de la Política Exterior de Mèxic de 1930 a 2000. El seu nom es deriva de Genaro Estrada, Secretari de Relacions Exteriors durant la Presidència de Pascual Ortiz Rubio. El Secretari Estrada va anunciar aquesta doctrina, mitjançant un document enviat als representants de Mèxic en l'estranger, amb data del 27 de setembre de 1930, en el qual queda desenvolupat el principi de no-intervenció, encara que amb un enfocament diferent a l'usat per James Monroe, conegut com a Doctrina Monroe. La Doctrina Estrada establix que Mèxic no ha d'emetre judicis referent a l'existència de governs estrangers i activitats emanades d'ells, ja que aquesta pràctica es considera denigrant, donat que menysté la sobirania d'un estat. A més s'establix que Mèxic tan sols es limitarà a mantenir o retirar als seus agents diplomàtics en altres nacions, així com acceptar o seguir acceptant, segons es consideri necessari, a representants estrangers. Així es fonamenta, per a Mèxic, un principi de no-intervenció en el qual aquest país no es considera en capacitat de jutjar, aprovar o desaprovar a altres nacions. El seu ús més estès es va donar en els anys 70 on Mèxic no va atorgar reconeixement d'Estat als països sud-americans que van patir cops d'estat.
Els seus crítics afirmen que la Doctrina Estrada afavoreix una visió tancada de la sobirania, i sosté que governs estrangers no haurien de jutjar (per a bé o per a malament), governs o canvis en governs d'altres nacions, ja que implicaria una violació a la seva sobirania.
Mèxic va abandonar la doctrina Estrada en 2000 durant la Presidència de Vicente Fox.
# Papineau

Papineau és una població dels Estats Units a l'estat d'Illinois. Segons el cens del 2000 tenia 196 habitants.

## Demografia

Segons el cens del 2000, Papineau tenia 196 habitants, 60 habitatges, i 51 famílies. La densitat de població era de 329 habitants/km².
Dels 60 habitatges en un 50% hi vivien nens de menys de 18 anys, en un 70% hi vivien parelles casades, en un 8,3% dones solteres, i en un 15% no eren unitats familiars. En el 13,3% dels habitatges hi vivien persones soles l'11,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,27 i el nombre mitjà de persones que vivien en cada família era de 3,53.
Per edats la població es repartia de la següent manera: un 38,3% tenia menys de 18 anys, un 9,2% entre 18 i 24, un 27,6% entre 25 i 44, un 15,8% de 45 a 60 i un 9,2% 65 anys o més.
L'edat mediana era de 28 anys. Per cada 100 dones de 18 o més anys hi havia 86,2 homes.
La renda mediana per habitatge era de 47.750 $ i la renda mediana per família de 48.750 $. Els homes tenien una renda mediana de 28.500 $ mentre que les dones 20.313 $. La renda per capita de la població era de 16.730 $. Cap de les famílies i l'1,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Papineau». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Papineau». American Fact Finder. Oficina del Cens dels Estats Units, 12-01-2010.
# Puebla de Valles

Puebla de Valles és un municipi de la província de Guadalajara, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 73 | 73 | 71 | 84 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
# Xampanya

* Aquest article tracta sobre la regió. Vegeu-ne altres significats a «Xampanya (dansa)».
Xampanya, o la Xampanya (en francès Champagne), és una regió històrica del nord-est de França, que forma part de la regió administrativa del Gran Est. La capital històrica és Troyes si bé actualment la ciutat principal és Reims. És la regió d'origen del xampany.

## Història

Habitada per gals, com catalauns, rems, triscases, meldes, lingons i senonenses, en temps de l'Imperi Romà formava part de la Gallia Lugdunensis i estava habitada ja per francs i burgundis. Va ser un ducat depenent d'Austràsia des de 570 a 714.
Durant l'Edat Mitjana, aquesta província va obtenir un fort renom a Europa Occidental a causa de les nombroses fires agrícoles que es desenvolupaven allí. És famosa també per la producció del xampany.
Comprenia cinc departaments: Aisne, Aube, Alt Marne, Marne i Sena i Marne. Les ciutats de Troyes, Reims i Épernay eren els principals centres de comerç.
Després de convertir-se en comtat a inicis del segle XII, la província de Xampanya va ser unida a la corona francesa gràcies al matrimoni de Joana I de Navarra amb Felip el Bell, rei des de 1285. La província va obtenir de nou la seua autonomia amb la mort del sobirà en 1314, però Lluís X la va unir definitivament a la corona.

## Referències

* ↑ Dintre d'un context pot anar amb article o sense: publicació de l'Idescat

## Vegeu també

* Llista de comtes de Xampanya
# KS Cracovia Kraków

El MKS Cracovia SSA és un club de futbol polonès de la ciutat de Cracòvia.

## Història

Fundat el 13 de juny de 1906, és el club de futbol en actiu més antic de Polònia. Evolució del nom:
* 1906: KS Cracovia Kraków
* 1948: KS Ogniwo Cracovia Kraków
* 1950: KS Ogniwo Kraków
* 1954: KS Sparta Kraków
* 1955: KS Cracovia Kraków

## Palmarès

* Lliga polonesa:
** 1921, 1930, 1932, 1937, 1948
* Copa polonesa:
** 2020
* Supercopa polonesa:
** 2020
* Campionat de Galítsia:
** 1913

## Seccions

A més del departament de futbol, el Cracovia té moltes seccions com:
* Hoquei gel
** Campió de Polònia - 1937, 1946, 1947, 1948, 1949, 2006, 2008, 2009, 2011
* Basquetbol
** Campió de Polònia masculí - 1929, 1938.
** Campió de Polònia femení - 1929.
* Handbol
** Campió de Polònia masculí- 1930, 1933.
** Campió de Polònia femení - 12 cops, el darrer el 1987.
** Copa de Polònia femenina - 2 cops.
* Voleibol
** Campió de Polònia - 1933.
* Tir amb arc
** Campió de Polònia - 1953.
* Ciclisme
** Campió de Polònia individual - 15 cops.
* Atletisme
** Campió de Polònia per equips- 1945, 1946, 1950.
** 64 títols individuals.
* Natació
** Campió de Polònia per equips - 1930, 1945, 1946, 1950.
** 48 títols individuals.
* Billar
** Campió de Polònia - 1991,
* Escacs
** Campió de Polònia per equips - 1954.
** 4 títols de Campió de Polònia individual.
* Gimnàstica
** Campió de Polònia per equips - 1948.
** 5 títols de Campió de Polònia individual.
* Tennis
** 4 títols de Campió de Polònia individual - 1937, 2 x 1946, 1960.
* Tennis Taula
** Campió de Polònia per equips - 1946, 1949, 1951.
** 2 títols de Campió de Polònia individual - 1947, 1950.
* Boxa
** 1 títols de Campió de Polònia individual – 1927.

## Referències

* ↑ Wiosło, Marek. «Wisła czy Cracovia? Który klub jest najstarszy w Polsce? Spór wybuchł na nowo». rmf24.pl. [Consulta: 1r març 2024].
* ↑ «Poland - List of Champions». rsssf.com. [Consulta: 3 juliol 2024].
* ↑ «Poland - List of Cup Finals». rsssf.com. [Consulta: 3 juliol 2024].
* ↑ «Poland 1910-1920». rsssf.com. [Consulta: 3 juliol 2024].

## Enllaços externs

* Web oficial
* Web no oficial
* Web no oficial
* MKS Cracovia (90minut.pl)
# Gueutteville

Gueutteville és un municipi francès situat al departament del Sena Marítim i a la regió de Normandia. L'any 2007 tenia 72 habitants.

## Demografia
### Població

El 2007 la població de fet de Gueutteville era de 72 persones. Hi havia 32 famílies de les quals 8 eren unipersonals (8 dones vivint soles i 8 dones vivint soles), 16 parelles sense fills, 4 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 34 habitatges, 29 eren l'habitatge principal de la família, 3 eren segones residències i 2 estaven desocupats. 33 eren cases i 1 era un apartament. Dels 29 habitatges principals, 25 estaven ocupats pels seus propietaris, 2 estaven llogats i ocupats pels llogaters i 2 estaven cedits a títol gratuït; 2 tenien dues cambres, 4 en tenien tres, 6 en tenien quatre i 17 en tenien cinc o més. 28 habitatges disposaven pel capbaix d'una plaça de pàrquing. A 10 habitatges hi havia un automòbil i a 17 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Gueutteville el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 4 | 65 a 69 | 0 |
| 4 | 60 a 64 | 4 |
| 4 | 55 a 59 | 4 |
| 0 | 50 a 54 | 0 |
| 12 | 45 a 49 | 4 |
| 0 | 40 a 44 | 8 |
| 0 | 35 a 39 | 0 |
| 0 | 30 a 34 | 0 |
| 4 | 25 a 29 | 4 |
| 4 | 20 a 24 | 0 |
| 0 | 15 a 19 | 4 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 45 persones, 37 eren actives i 8 eren inactives. De les 37 persones actives 33 estaven ocupades (16 homes i 17 dones) i 4 estaven aturades (2 homes i 2 dones). De les 8 persones inactives 4 estaven jubilades, 2 estaven estudiant i 2 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de comerç i reparació d'automòbils i 1 d'una empresa de transport.
L'any 2000 a Gueutteville hi havia 3 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Gueutteville a l'INSEE.
* Évolution et structure de la population Fitxa amb el detall de dades de Gueutteville a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Doctrina Asturianista

Doctrina asturianista aprovada per la Junta Regionalista del Principat, més coneguda simplement per Doctrina asturianista, es tracta d'un peculiar opuscle estructurat en preguntes i respostes ajustades a la doctrina del tradicionalisme carlista de la Junta Regionalista del Principat d'Astúries. Inspirat en el Compendi de la doctrina catalanista de Prat de la Riba, pretenia convertir-se en pamflet que reivindiqués la restauració de la Junta General del Principat d'Astúries (desapareguda el 1835), a més d'un major autogovern.
Va ser publicada a Oviedo per Álvaro Fernández Miranda (1855-1924), Vescomte de Campogrande, membre de la Reial Acadèmia d'Història, al costat de Ceferino Alonso Fernández El cenobita (1887-1920) i José González, registrador de la propietat.
| « | P. Resumint la nostra doctrina, a què aspira Astúries? R. Clarament es dedueix del que s'ha exposat. No és separatista, per ser ella mateixa el fonament, l'entranya de la nacionalitat espanyola, sintetitzant el seu ideal en aquesta frase: Astúries lliure, regida per si mateixa(pàg. 34) | » |

## Referències

* ↑ Doctrina asturianista aprobada por la Junta Regionalista del Principado (1918), Biblioteca Popular Asturiana, 1977 (Volumen 2 de El Trasgu).
# Nyyrikki

Nyyrikki és un esperit o un déu de la mitologia finesa del bosc, fill de Tapio i Mielikki. Déu de la caça, se l'associa a la figura de Nimrod.

## Referències

* ↑ Bane, Theresa (2013), Encyclopedia of Fairies in World Folklore and Mythology, McFarland, ISBN 1476612420 p. 255.
* ↑ Hans Formm, Kalevala. Kommentar. Múnic: Hanser 1967, p. 105.
# Puebla de la Calzada

Puebla de la Calzada és un municipi de la província de Badajoz, a la comunitat autònoma d'Extremadura.

## Eleccions municipals del 2011

El partit més votat a La Puebla de la Calzada ha sigut el PSOE, guanyant la majoria absoluta. Això no obstant, el PP s'ha quedat a 71 vots d'igualar al PSOE.
Resultats electorals - Puebla de la Calzada, 2011 :
| Candidatura | Candidatura | Cap de llista | Vots | Regidors | % vots |
| | Partit Socialista Obrer Espanyol | Juan Antonio González Gracia | 1896 | 7 | 49,99 |
| | Partit Popular | Juan José Sánchez Moreno | 1825 | 6 | 48,11 |
| | nul | | 43 | | 1,12 |
| | vot blanc | | 72 | | 1,90 |
| Total | Total | 3836 | 3836 | 13 | 100 |

## Referències

* ↑ EPA.com.es. «Badajoz municipios de más y menos de 5000 habitantes» (en castellà), maig 2020. [Consulta: 21 febrer 2021].
# Xampinyó

El xampinyó (Agaricus bisporus var. albidus) és el bolet comestible més conreat a Occident. Es tracta d'un rubiol del grup dels terrerols, de l'ordre dels agaricals.
Té el capell carnós, bombat i blanquinós, de cama curta, amb anell membranós i d'olor agradable. A la superfície del capell presenta unes rugositats. Les làmines de sota el capell solen ser d'un color marronós grisenc. Al bosc el xampinyó es pot confondre sovint amb el xampinyó silvestre; la diferència és que el silvestre és més gran que no pas l'altre. El xampinyó silvestre és comestible, i per a molta gent és de gust millor que el xampinyó comú.
Es reprodueix asexuadament per espores genèticament idèntiques al seu progenitor, que apareixen en l'extrem d'unes hifes especials o bé sexualment, per un altre tipus d'espores, genèticament diferents del progenitor i diferents entre si.
És un comestible excel·lent, que fins i tot pot menjar-se cru. És molt mal·leable.
# Komárovce

Komárovce és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1402.
# Kharagandí

Kharagandí (kazakh: Қарағанды, Kharagandí; rus: Караганда́, Karagandà), és la capital de la província de Kharagandí al Kazakhstan. És la quarta ciutat més poblada del Kazakhstan, per darrere d'Almati, Astanà i Ximkent, i té una població de 446.200 (a partir de l'1 de gener de 2006).

## Població

A la dècada de 1940 fins al 70% dels habitants de la ciutat eren d'origen alemany. La majoria dels alemanys ètnics són descendents d'alemanys del Volga soviètics que van anar col·lectivament deportats a Sibèria i el Kazakhstan per ordre de Stalin, quan l'Alemanya nazi i l'URSS van envair Polònia a la Segona Guerra Mundial. Fins a la dècada de 1950, molts estrangers van ser internats en camps de treball sovint solament a causa de la seva herència. La població de Kharagandí es va reduir en un 14% de 1989-1999. Cent mil persones van emigrar a Alemanya.

## Història

El nom «Kharagandí» deriva de l'arbust "caragana" (Caragana arborescens), que és abundant a la zona. Kharagandí és una ciutat industrial, construïda prop d'una explotació de les mines de carbó mitjançant el treball esclau dels presoners dels camps de treball. Encara avui dia L'extracció de carbó segueix sent una activitat important a la regió. Al començament de la dècada de 1990, fou breument considerada com a candidata per a esdevenir capital de la (llavors) recentment independent República del Kazakhstan, però la seva oferta va ser rebutjada en favor d'Astanà.

## Clima

Kharagandí té un clima humit continental (classificació climàtica de Köppen: Dfb) amb estius càlids i hiverns molt freds. Les precipitacions són moderadament baixes durant tot l'any, encara que una mica més freqüents entre maig i juliol. La neu és habitual durant tot l'hivern. La temperatura més baixa registrada a Kharagandí fou de -42.9 °C, l'any 1938, i la màxima de 40.2 °C l'any 2002.

## Personalitats

* És el lloc de naixement del difunt president txetxè Aslan Maskhàdov la família del qual fou deportada allí per ordre de Stalin l'any 1944.
* És també la ciutat natal de l'heroi kazakh de la Segona Guerra Mundial Nurkén Abdírov. Una estàtua en honor d'Abdírov està situada al centre de la ciutat.
* Guennadi Golovkin: Campió mundial de boxa.

## Referències

* ↑ «Акимат Карагандинской области. «Караганда. Паспорт региона.»» (en rus). [Consulta: 26 juliol 2007].
* ↑ Los ‘presos fantasma’ de Kazajistán (castellà)
# Guerra russo-persa

* Guerra russo-persa (1651-1653), conflicte armat al Caucas Nord, associat amb les aspiracions de Pèrsia d'aconseguir més poder a la regió
* Guerra russo-persa (1722-1723), Pèrsia es va rendir a causa a la invasió otomana pel sud i a la russa; Rússia i Pèrsia van establir una aliança
* Guerra russo-persa o expedició persa de 1796, Rússia es retira després d'algunes conquestes; victòria russa sobre el terreny però victòria política persa
* Guerra russo-persa (1804-1813), Pèrsia es rendeix, Tractat de Gulistan
* Guerra russo-persa (1826-1828)
# Puig Pedrós Sud

El Puig Pedrós Sud, Pic Pedrós Sud, o Puigpedrós de Lanós Sud és una muntanya de 2.842 m d'altitud situada al Massís del Carlit, concretament al límit entre l'Alta Cerdanya, i el Sabartès, al País de Foix, del Llenguadoc (Occitània) al nord, concretament entre els termes comunals d'Angostrina i Vilanova de les Escaldes i Merens.
Està situat a la zona nord del terme comunal d'Angostrina i Vilanova de les Escaldes i al nord-est del de Merens. És a prop al sud del Puig Pedrós Nord i al nord del Puig de Coma d'Or. Amb el Puig Pedrós Nord forma una estructura comuna.
És destí freqüent de moltes de les rutes d'excusionisme del Massís del Carlit.

## Referències

* ↑ El Puig Pedrós Sud en els ortofotomapes de l'IGN

## Bibliografia

* Ponsich, Pere; Lloret, Teresa; Gual, Raimon. «Angostrina i Vilanova de les Escaldes». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.